CELEX: 32012R1212
Language: hu
Date: 2012-12-17 00:00:00
Title: A Bizottság 1212/2012/EU végrehajtási rendelete ( 2012. december 17. ) a 2535/2001/EK, a 917/2004/EK, a 382/2008/EK, a 748/2008/EK, a 810/2008/EK és a 610/2009/EK rendeletnek a mezőgazdasági piacok közös szervezése keretében teljesítendő értesítési kötelezettségek tekintetében történő módosításáról

18.12.2012   
            
            
               HU
            
            
               Az Európai Unió Hivatalos Lapja
            
            
               L 348/7
            
         A BIZOTTSÁG 1212/2012/EU VÉGREHAJTÁSI RENDELETE
   (2012. december 17.)
   a 2535/2001/EK, a 917/2004/EK, a 382/2008/EK, a 748/2008/EK, a 810/2008/EK és a 610/2009/EK rendeletnek a mezőgazdasági piacok közös szervezése keretében teljesítendő értesítési kötelezettségek tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 192. cikke (2) bekezdésére, összefüggésben 4. cikkével,
   mivel:
   
               (1)
            
            
               A közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról szóló, 2009. augusztus 31-i 792/2009/EK bizottsági rendelet (2) közös szabályokat állapít meg a tagállami illetékes hatóságok által a Bizottsághoz eljuttatandó információk és dokumentumok továbbításával kapcsolatban. Az említett szabályok egyebek mellett kötelezővé teszik a tagállamok számára a Bizottság által rendelkezésre bocsátott információs rendszerek használatát, és szabályozzák az értesítések küldésére jogosult hatóságok vagy személyek hozzáférési jogainak validálását. Ezenkívül a szóban forgó rendelet közös elveket állapít meg az információs rendszerek tekintetében a dokumentumok mindenkori hitelességének, teljességének és olvashatóságának biztosítására, továbbá rendelkezik a személyes adatok védelméről.
            
         
               (2)
            
            
               A 792/2009/EK rendelet értelmében az információs rendszereknek az említett rendelettel összhangban történő használatára vonatkozó kötelezettséget bele kell foglalni a konkrét értesítési kötelezettséget előíró rendeletekbe.
            
         
               (3)
            
            
               A Bizottság olyan információs rendszert fejlesztett ki, amely lehetővé teszi, hogy a dokumentumok kezelése és az eljárások lebonyolítása a Bizottság belső munkafolyamataiban és a közös agrárpolitika végrehajtásában részt vevő hatóságokkal való kapcsolattartásban egyaránt elektronikus úton történjék.
            
         
               (4)
            
            
               E rendszernek a 729/2009/EK rendelettel összhangban történő alkalmazása révén számos értesítési kötelezettség teljesíthető, különös tekintettel a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. december 14-i 2535/2001/EK rendeletben (3), a méhészeti termékek termelésének és forgalmazásának általános feltételeit javító intézkedésekről szóló 797/2004/EK tanácsi rendelet végrehajtásának részletes szabályairól szóló 917/2004/EK rendeletben (4), a marha- és borjúhús-ágazatbeli behozatali és kiviteli engedélyekre vonatkozó alkalmazási szabályokról szóló, 2008. április 21-i 382/2008/EK bizottsági rendelet ennek a rendeletben (5), a 0206 29 91 KN-kód alá tartozó szarvasmarhafélék fagyasztott sovány dagadójára vonatkozóan behozatali vámkontingens megnyitásáról és kezeléséről szóló, 2008. július 30-i 748/2008/EK bizottsági rendeletben (6), a kiváló minőségű friss, hűtött és fagyasztott marhahús és fagyasztott bivalyhús vámkontingenseinek megnyitásáról és kezeléséről szóló, 2008. augusztus 11-i 810/2008/EK bizottsági rendeletben (7), és a Chiléből származó marha- és borjúhúsra vonatkozó vámkontingens részletes alkalmazási szabályainak megállapításáról szóló, 2009. július 10-i 610/2009/EK rendeletben (8) foglalt értesítési kötelezettségekre.
            
         
               (5)
            
            
               A hatékony igazgatás érdekében és az eddigi tapasztalatokat figyelembe véve egyes értesítéseket indokolt egyszerűsíteni és pontosan meghatározni az említett rendeletekben, illetőleg törölni azokból.
            
         
               (6)
            
            
               A 2535/2001/EK, a 917/2004/EK, a 382/2008/EK, a 748/2008/EK, a 810/2008/EK és a 610/2009/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 2535/2001/EK rendelet a következőképpen módosul:
   
               1.
            
            
               A 10. cikk (3) bekezdése helyébe a következő szöveg lép:
               „(3)   A tagállamok értesítik a Bizottságot az elfogadott importőrökről készített jegyzékeikről, amelyekben szerepelnek egyrészről azok az elfogadott importőrök, akik a (2) bekezdés szerint beleegyezésüket adták, másrészről az egyéb elfogadott importőrök. Ez az értesítés tartalmazza az elfogadott importőrök jóváhagyási számát, nevét, címét, telefonszámát és e-mail címét.”
            
         
               2.
            
            
               A 39. cikket el kell hagyni.
            
         
               3.
            
            
               A 40. cikk (2) bekezdése helyébe a következő szöveg lép:
               „(2)   A tagállamok a IV. melléklet értelmében negyedévente elvégzett ellenőrzés eredményeiről legkésőbb a következő hónap 10-ig tájékoztatják a Bizottságot. Ennek a bejelentésnek a következő adatokat kell tartalmaznia:
               
                           a)
                        
                        
                           általános információk:
                           
                                       i.
                                    
                                    
                                       a vajgyártó neve;
                                    
                                 
                                       ii.
                                    
                                    
                                       a szállítmány azonosító kódja;
                                    
                                 
                                       iii.
                                    
                                    
                                       a szállítmány mérete kg-ban;
                                    
                                 
                                       iv.
                                    
                                    
                                       az ellenőrzések időpontja (nap/hónap/év),
                                    
                                 
                     
                           b)
                        
                        
                           tömeg ellenőrzése:
                           
                                       i.
                                    
                                    
                                       a véletlenszerű minta mérete (dobozok száma);
                                    
                                 
                                       ii.
                                    
                                    
                                       a középértékre vonatkozó adatok:
                                       
                                                   —
                                                
                                                
                                                   a kg-ban kifejezett dobozonkénti nettó tömeg számtani közepe (az IMA 1 bizonyítványon meghatározottak szerint – 9. rovat),
                                                
                                             
                                                   —
                                                
                                                
                                                   a mintadobozok kg-ban kifejezett nettó tömegének számtani közepe,
                                                
                                             
                                                   —
                                                
                                                
                                                   annak megállapítása, hogy Unióban meghatározott nettó tömeg számtani közepe a bevallott értékhez képest jelentős eltérést mutat-e (N = nem, I = igen),
                                                
                                             
                                 
                                       iii.
                                    
                                    
                                       a szórásra vonatkozó adatok:
                                       
                                                   —
                                                
                                                
                                                   a kg-ban kifejezett dobozonkénti nettó tömeg szórása (az IMA 1 bizonyítványon meghatározottak szerint – 9. rovat),
                                                
                                             
                                                   —
                                                
                                                
                                                   a mintadobozok nettó tömegének szórása (kg),
                                                
                                             
                                                   —
                                                
                                                
                                                   annak megállapítása, hogy az Unióban meghatározott nettó tömeg szórása a bevallott értékhez képest jelentős eltérést mutat-e (N = nem, I = igen),
                                                
                                             
                                 
                     
                           c)
                        
                        
                           a zsírtartalom ellenőrzése:
                           
                                       i.
                                    
                                    
                                       a véletlenszerű minta nagysága (dobozok száma);
                                    
                                 
                                       ii.
                                    
                                    
                                       a középértékre vonatkozó adatok:
                                       
                                                   —
                                                
                                                
                                                   a mintadobozok zsírtartalmának számtani közepe a zsír %-ában megadva,
                                                
                                             
                                                   —
                                                
                                                
                                                   annak megállapítása, hogy az Unióban meghatározott zsírtartalom számtani közepe meghaladja-e a 84,4 %-ot (N = nem, I = igen).”
                                                
                                             
                                 
                     
         
               4.
            
            
               A 45. cikk helyébe a következő szöveg lép:
               „45. cikk
               A behozatali vámkontingensek keretén belül a tagállamok az 1301/2006/EK rendelet 4. cikkével összhangban értesítik a Bizottságot a szabad forgalomba bocsátott termékek mennyiségére vonatkozó részletekről.”
            
         
               5.
            
            
               A szöveg a következő 45a. cikkel egészül ki:
               „45a. cikk
               Az e rendeletben említett értesítéseket, a 15. cikkben, a 35a. cikk (1) bekezdésében és a 45. cikkben említett értesítések kivételével a 792/2009/EK bizottsági rendelettel (9) összhangban kell megküldeni.
            
         
               6.
            
            
               Az V. és a XIV. mellékletet el kell hagyni.
            
         2. cikk
   A 917/2004/EK rendelet a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               Az 1234/2007/EK rendelet (10) 105. cikkében említett nemzeti programok (a továbbiakban: a méhészeti programok) feladatai a következők:
               
                           a)
                        
                        
                           az ágazat helyzetének ismertetése, amelynek lehetővé kell tennie az 1234/2007/EK rendelet 107. cikkében említett tanulmányban az ágazat szerkezetére vonatkozó adatok rendszeres frissítését, különösen a következőkre vonatkozóan:
                           
                                       i.
                                    
                                    
                                       i. méhészek száma összesen;
                                    
                                 
                                       ii.
                                    
                                    
                                       azon hivatásos méhészek száma, akik legalább 150 méhcsaládot tartanak;
                                    
                                 
                                       iii.
                                    
                                    
                                       méhcsaládok száma összesen;
                                    
                                 
                                       iv.
                                    
                                    
                                       méztermelés;
                                    
                                 
                                       v.
                                    
                                    
                                       a program céljait tartalmazó lista,
                                    
                                 
                     
                           b)
                        
                        
                           az érintett intézkedések részletes bemutatása, az országos és regionális szintű becsült költségekkel és finanszírozási tervvel, éves bontásban, az alábbi fejezeteknek megfelelően:
                           
                                       i.
                                    
                                    
                                       i. technikai segítségnyújtás a méhészeknek;
                                    
                                 
                                       ii.
                                    
                                    
                                       a varroa atkakór elleni védekezés;
                                    
                                 
                                       iii.
                                    
                                    
                                       a vándorméhészet ésszerűsítése;
                                    
                                 
                                       iv.
                                    
                                    
                                       a méz elemzése;
                                    
                                 
                                       v.
                                    
                                    
                                       a méhcsaládok állománypótlása;
                                    
                                 
                                       vi.
                                    
                                    
                                       alkalmazott kutatással kapcsolatos tevékenységek;
                                    
                                 
                     
                           c)
                        
                        
                           utalás az alkalmazandó törvényi, rendeleti és közigazgatási rendelkezésekre,
                        
                     
                           d)
                        
                        
                           a méhészeti program kidolgozása érdekében a tagállam illetékes hatóságával együttműködő képviseleti szervezetek és méhészeti szövetkezetek felsorolása,
                        
                     
                           e)
                        
                        
                           a méhészeti programok rendszeres ellenőrzésére és értékelésére vonatkozó rendelkezések megállapítása.
                        
                     
         
               2.
            
            
               A 6. cikk harmadik bekezdése helyébe a következő szöveg lép:
               „A tagállamok minden év december 15-ig értesítik a Bizottságot a kiadások végrehajtásáról szóló összegzésről az 1. cikk b) pontjában említett fejezetek szerinti lebontásban.”
            
         
               3.
            
            
               A szöveg a következő 6a. cikkel egészül ki:
               „6a. cikk
               Az e rendeletben említett értesítéseket a 792/2009/EK bizottsági rendelettel (11) összhangban kell megküldeni.
            
         3. cikk
   A 382/2008/EK rendelet a következőképpen módosul:
   
               1.
            
            
               A 6. cikk helyébe a következő szöveg lép:
               „6. cikk
               (1)   A tagállamok legkésőbb minden hónap 10. napjáig értesítik a Bizottságot azokról a terméktömeg-kilogrammban vagy élőállat-számban kifejezett termékmennyiségekről, származási országonkénti lebontásban, amelyekre a megelőző hónapban kvótán kívüli behozatalként engedélyt adtak ki.
               (2)   A tagállamok minden évben legkésőbb október 31-ig értesítik a Bizottságot azokról a terméktömeg-kilogrammban vagy élőállat-számban kifejezett termékmennyiségekről, származási országonkénti lebontásban, amelyekre a megelőző év július 1. és a szóban forgó év június 30. közötti időszakban kiadott behozatali engedélyeket nem használták fel kvótán kívüli behozatalra.
               (3)   A tagállamok az 1301/2006/EK rendelet (12) 4. cikkével összhangban értesítik a Bizottságot a szabad forgalomba bocsátott termékek mennyiségére vonatkozó részletekről.
            
         
               2.
            
            
               A 7. cikk helyébe a következő szöveg lép:
               „7. cikk
               A 6. cikk (1) és (2) bekezdésében említett értesítések tartalmát az V. mellékletben szereplő termékkategóriák szerint kell megadni.”
            
         
               3.
            
            
               A 16a. cikk helyébe a következő szöveg lép:
               „16a. cikk
               A 6. cikk (3) bekezdésében foglalt értesítés kivételével az e rendeletben említett értesítéseket a 792/2009/EK bizottsági rendelettel (13) összhangban kell megküldeni.
            
         
               4.
            
            
               A II., a III. és a IV. mellékletet el kell hagyni.
            
         4. cikk
   A 748/2008/EK rendelet a következőképpen módosul:
   
               1.
            
            
               A 8. cikk (2) és (3) bekezdése helyébe a következő szöveg lép:
               „(2)   A tagállamok legkésőbb a kérelmek benyújtási hónapjának 17. napjáig értesítik a Bizottságot a kérelmekben származási országonként megjelölt összmennyiségről.
               (3)   A behozatali engedélyt annak a hónapnak a 25. napjától kezdődően, de legkésőbb az érintett hónap végéig kell kiadni, amelyben a kérelmet benyújtották.”
            
         
               2.
            
            
               A 9. cikk a következőképpen módosul:
               
                           a)
                        
                        
                           Az (1) és (2) bekezdés helyébe a következő szöveg lép:
                           „(1)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok értesítik a Bizottságot:
                           
                                       a)
                                    
                                    
                                       legkésőbb augusztus 10-ig azokról a termékmennyiségekről – beleértve a nulla értékeket is –, amelyekre az előző hónapban behozatali engedélyt bocsátottak ki, az e rendelet 1. cikke (3) bekezdésnek b) pontjában említett mennyiségekre vonatkozóan,
                                    
                                 
                                       b)
                                    
                                    
                                       legkésőbb az egyes behozatalivámkontingens-időszakok végét követő augusztus 31-ig azokról a termékmennyiségekről – beleértve a nulla értékeket is –, amelyekre az előző behozatalivámkontingens-időszakban behozatali engedélyeket állítottak ki, az e rendelet 1. cikke (3) bekezdésnek b) pontjában említett mennyiségekre vonatkozóan,
                                    
                                 
                                       c)
                                    
                                    
                                       legkésőbb az egyes behozatalivámkontingens-időszakok végét követő október 31-ig a fel nem használt vagy részben felhasznált behozatali engedélyekben foglalt termékmennyiségekről – beleértve a nulla értékeket is –, amelyek megfelelnek a behozatali engedélyek hátoldalán feltüntetett mennyiségek és azon mennyiségek különbözetének, amelyekre nézve az engedélyeket kiadták.
                                    
                                 2.   A tagállamok az 1301/2006/EK rendelet 4. cikkével összhangban értesítik a Bizottságot a szabad forgalomba bocsátott termékek mennyiségére vonatkozó részletekről.”
                        
                     
                           b)
                        
                        
                           A (3) bekezdés második albekezdése helyébe a következő szöveg lép:
                           „Az e rendelet 1. cikke (3) bekezdésének a) pontjában említett mennyiségekre vonatkozó értesítéseket a 792/2009/EK bizottsági rendeletnek (14) megfelelően kell megküldeni.
                        
                     
         
               3.
            
            
               A IV., az V. és a VI. mellékletet el kell hagyni.
            
         5. cikk
   A 810/2008/EK rendelet a következőképpen módosul:
   
               1.
            
            
               Az 5. cikk (2) és (3) bekezdése helyébe a következő szöveg lép:
               „(2)   A tagállamok legkésőbb a kérelem benyújtási hónapjának 10. napjáig értesítik a Bizottságot a kérelmekben származási országonként megjelölt összmennyiségről.
               (3)   A behozatali engedélyeket annak a hónapnak a 17. napjától kezdődően, de legkésőbb az érintett hónap 21. napjáig kell kiállítani, amelyben a kérelmeket benyújtották. Valamennyi kiadott engedély KN-kódonként vagy KN-kódcsoportonként meghatározza a vonatkozó mennyiséget.”
            
         
               2.
            
            
               A 11. cikk a következőképpen módosul:
               
                           a)
                        
                        
                           a (2) bekezdés helyébe a következő szöveg lép:
                           „(2)   A tagállamok az 1301/2006/EK rendelet 4. cikkével összhangban értesítik a Bizottságot a szabad forgalomba bocsátott termékek mennyiségére vonatkozó részletekről.”
                        
                     
                           b)
                        
                        
                           a (3) bekezdés második albekezdése helyébe a következő szöveg lép:
                           „Az e rendelet 1. cikke (1) bekezdésének b) és c) pontjában és 2. cikke a)–e) és g) pontjában említett mennyiségekre vonatkozó értesítéseket a 792/2009/EK rendelettel (15) összhangban kell benyújtani.
                        
                     
         
               3.
            
            
               A IV., az V. és a VI. mellékletet el kell hagyni.
            
         6. cikk
   A 610/2009/EK rendelet a következőképpen módosul:
   
               1.
            
            
               A 10. cikk (2) és (3) bekezdése helyébe a következő szöveg lép:
               „(2)   A tagállamok az 1301/2006/EK rendelet 4. cikkével összhangban értesítik a Bizottságot a szabad forgalomba bocsátott termékek mennyiségére vonatkozó részletekről.
               (3)   Az (1) bekezdésben említett értesítéseket a 792/2009/EK bizottsági rendelettel (16) összhangban kell megküldeni, és a 382/2008/EK rendelet V. mellékletében szereplő termékkategóriákat kell használni.
            
         
               2.
            
            
               A VI., az V. és a VII. mellékletet el kell hagyni.
            
         7. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 17-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 228., 2009.9.1., 3. o.
   
      (3)  HL L 341., 2001.12.22., 29. o.
   
      (4)  HL L 163., 2004.4.30., 83. o.
   
      (5)  HL L 115., 2008.4.29., 10. o.
   
      (6)  HL L 202., 2008.7.31., 28. o.
   
      (7)  HL L 219., 2008.8.14., 3. o.
   
      (8)  HL L 180., 2009.7.11., 5. o.
   
      (9)  HL L 228., 2009.9.1., 3. o.”
   
      (10)  HL L 299., 2007.11.16., 1. o.”
   
      (11)  HL L 228., 2009.9.1., 3. o.”
   
      (12)  HL L 238., 2006.9.1., 13. o.”
   
      (13)  HL L 228., 2009.9.1., 3. o.”
   
      (14)  HL L 228., 2009.9.1., 3. o.”
   
      (15)  HL L 228., 2009.9.1., 3. o.”
   
      (16)  HL L 228., 2009.9.1., 3. o.”